**Szitakötő**

**Búth Emília Téli álom című versének feldolgozása**

Jelleg: óravázlat

Tantárgy: Rajz és vizuális kultúra (két egymást követő tanóra)

Korcsoport: 3. osztály (tanulásban akadályozottak)

Az óra célja: A környezet anyagaival kapcsolatos ismeretek bővítése. Minél nagyobb önállóság elérése eszközhasználatban (ecset, olló, ragasztó). Festés, ecsetkezelés gyakorlása. Mintázás gyakorlása, egyszerű formák rajzolása.

Fejlesztési területek: Finommotorika, kreativitás, szókincs, időbeli tájékozódás, együttműködési készség

Tantárgyi koncentráció:

* környezetismeret (évszakok és jellemzőik, a természet télen, jég keletkezése)
* magyar irodalom (vers olvasása, jellemzőinek megbeszélése)

Eszközök: Szitakötő folyóirat, interaktív tábla, projektor, papírtányér, kék színű tempera, ecset, fekete kontúrfilc és színes filctollak, olló, fólia

|  |  |  |
| --- | --- | --- |
| Idő-keret | Képzési tartalom, tevékenységi forma | Eszközök, módszerek, munkaformák |
| 5’ | Bevezető rész:**A vers bevezetése, meghallgatása**„A mai órán egy szép verset olvasunk és egy ehhez kapcsolódó alkotást fogunk készíteni. Felolvasom a tanulóknak a Szitakötő folyóiratból Búth Emília Téli álom című versét. Előtte megfigyelési szempontok adása: milyen évszakban játszódik a vers? Mi történik a tóval és lakóival ebben az évszakban? | Eszközök: Szitakötő folyóirat Módszerek: beszélgetés, tanári bemutatás, tanári kérdés-tanulói válaszMunkaforma: frontális |
| 5’ | **Gondolatok megfogalmazása a verssel kapcsolatban**Megbeszéljük, kinek mi jutott eszébe a versről.Irányított kérdések: Milyen évszakot mutat be a vers? Ti szeretitek ezt az évszakot? Milyen ilyenkor a természet? Mi történik a tavakkal, vizekkel télen, ha sokáig van hideg? Képek nézegetése interaktív táblán befagyott tavakról. Balesetvédelem, felhívás a jeges tavon történő csúszkálás veszélyeire. | Eszközök: Szitakötő folyóirat, projektor, interaktív táblaMódszerek: tanári kérdés-tanulói válaszMunkaforma: frontális |
| 5’ | **Versolvasás, évszakok keresése a versben**4 csoportba osztom a gyerekeket. Minden csoport kap egy Szitakötő folyóiratot.„Olvassátok el a verset! Keressétek meg, milyen évszakok szerepelnek a versben és írjátok le!”(tavasz, nyár, ősz, tél) | Eszközök: Szitakötő folyóirat, ceruza, papírMódszerek: cselekedtetés, ellenőrzésMunkaforma: kiscsoportos munka |
| 5’ | **Évszakok párosítása**Minden csapat kap 4 szócsíkot az évszakok nevével ellátva és néhány mondatcsíkot az évszakokhoz kapcsolódó jellemzőkről, a természet változásairól az egyes évszakokban.„Olvassátok el a mondatokat és rakjátok a megfelelő évszak alá neve alá!”Mondatcsíkokon: Ebben az évszakban a lombhullató fák kopaszok. Ebben az évszakban a legmelegebb az idő. stb. (A környezetismeret tananyaghoz kapcsolódva.) | Eszközök: évszakkártyák és mondatcsíkokMódszerek: cselekedtetés, ellenőrzés, értékelésMunkaforma: kiscsoportos munka |
| 5’ | Fő rész:**A meséhez kapcsolódó produktum elkészítése**Szükséges eszközök előkészítése, az elkészítés menetének ismertetése. Bemutatom a mintadarabot a tanulóknak. Felsoroljuk, milyen eszközök kellenek a befagyott tó elkészítéséhez, előkészítjük ezeket.  | Eszközök: olló, ragasztó, filctollak, festék, ecset, papírtányér, fóliaMódszerek: megbeszélés, motiválásMunkaforma: egyéni, frontális |
| 10’ | **Papírtányérok festése**Minden tanuló kifest egy papírtányért világoskék vagy sötétkék színű temperával egyéni választás alapján. | Eszközök: papírtányér, ecset, temperaMódszerek: gyakorlás, cselekedtetés, motiválásMunkaforma: egyéni |
| 20’ | **Halak mintázása, díszítése, színezése**Sokféle méretű és formájú hal körvonalat helyezek el kis papírokon egy padon. A tanulók egyesével kijönnek választani néhányat (mérettől függően 2-5 halat) ezekből. Fekete filctoll segítségével mintát rajzolnak a halaknak (pl. pikkelyeket, szemet). Ezután színes filctollak segítségével kiszínezik a megrajzolt kontúrvonalakat. | Eszközök: halak körvonala papíron, fekete és színes filctollakMódszerek: cselekedtetés, gyakorlás, differenciálás (segítségadás mértékében – halak mintázása)Munkaforma: egyéni |
| 5’ | **Halak kivágása**„Nagyon szépen kidíszítettétek a halakat! Most vágjátok is ki őket!” | Eszközök: olló, kidíszített halakMódszerek: értékelés, cselekedtetés, gyakorlásMunkaforma: egyéni |
| 10’ | Befejező rész:**A befagyott halastavak összeállítása**Minden tanulóhoz odamegyek, és segítek nekik a tó összeállításában. A tanulók elhelyezik a halakat tetszés szerint a tóban. Kis kartonpapír csíkot harmonikaszerűen behajtanak. Egyik végét ragasztóval a halhoz rögzítik, másik végét a tányérhoz, így a halak térbeli hatást keltenek. Levágok mindenkinek egy fóliadarabot, melyet a tányérhoz rögzítünk, így a halak a „jég alá” kerülnek. | Eszközök: kifestett papírtányérok, kivágott halak, ragasztó, kartonpapír csíkok, fólia, ollóMódszerek: differenciálás (segítségadás mértékében)Munkaforma: egyéni |
| 5’ | **Faliújság díszítése a kész munkákkal**Iskolánk Szitakötő faliújságának díszítése a befagyott halastavakkal és a feldolgozott verssel. A kész munkák értékelése. Fénykép készítése a faliújságról. | Eszközök: kész befagyott tavakMódszerek: értékelés, motiválásMunkaforma: frontális |
| 5’ | **Eszközök elpakolása, az óra lezárása**A használt eszközök elpakolása, rendrakás. A tanulók munkájának értékelése, érzések, gondolatok megfogalmazása az órával kapcsolatban.  | Eszközök: a használt eszközökMódszerek: értékelésMunkaforma: egyéni, frontális |

Egy elkészült „befagyott tó”:



A kész faliújság a verssel és a tavakkal:

